คือ​ เข้าห้องน้ำแล้วพบว่ามีอาการเหมือนเลือดไหลออกจากอวัยวะ​ (ลักษณะ​สีน้ำตาลแดงอ่อนๆปนเมือก)​ แต่หนูพึ่งหมดประจำเดือนได้7วัน ปกติชอบมีอาการปวดบริเวณ​ปีกมดลูกซ้าย ไม่ทราบว่าผิดปกติ​หรือเป็นอาการร้ายแรงไหมคะ
สวัสดีค่ะ หากประจำเดือนเพิ่งหมดไปได้ 7 วัน แล้วมีเลือดสีน้ำตาลแดงออกมา อาจเกิดจาก1. เกิดจากการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ซึ่งประจำเดือนที่มาในเดือนก่อน อาจไม่ใช่ประจำเดือนก็ได้ แต่จะมีอาการปวดท้องน้อยมากร่วมด้วยและเลือดก็จะออกต่อเนื่องหลายวัน2. เลือดออกช่วงไข่ตก จะพบในช่วงกึ่งกลางของรอบเดือน โดยเลือดที่ออกจะมีปริมาณเพียงเล็กน้อยและออกเพียง 1 วัน ทั้งนี้ อาจมีอาการปวดท้องน้อยเล็กน้อยร่วมด้วยได้3. มีมดลูกอักเสบ ซึ่งจะทำให้มีปวดท้องน้อย และมีตกขาวผิดปกติร่วมด้วย รวมถึงมีอาการปัสสาวะผิดปกติ มีไข้ อ่อนเพลีย4 . การผลิตฮอร์โมนของรังไข่ผิดปกต5. มีการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆหากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก หรือออกนานเกิน 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ